
న్యూఢిల్లీ : మయన్మార్లో హిందువుల సామూహిక ఊచకోత జరిగినట్లు వెల్లడైన నేపథ్యంలో భారతదేశం తీవ్రంగా స్పందించింది. ఈ నేరాలకు పాల్పడినవారిపై కఠిన చర్యలు తీసుకుంటారని ఆశిస్తున్నట్లు మయన్మార్ ప్రభుత్వానికి తెలిపింది. విదేశీ వ్యవహారాల మంత్రిత్వ శాఖ అధికార ప్రతినిథి రవీష్ కుమార్ మాట్లాడుతూ మయన్మార్ స్టేట్ కౌన్సెలర్ కార్యాలయం విడుదల చేసిన ప్రకటన ప్రకారం శ్మశానాల్లో కనిపించిన మృతదేహాలన్నీ హిందువులవేనని నిర్థారించారన్నారు. ఈ శ్మశానాల గురించి మీడియా కథనాలను, మయన్మార్ ప్రభుత్వ అధికారిక ప్రకటనలను పరిశీలించినట్లు తెలిపారు. భారతదేశం అన్ని రూపాల్లోని ఉగ్రవాదాన్ని ఖండిస్తోందని పేర్కొన్నారు. ఈ సంఘర్షణలో సాధారణ ప్రజలను లక్ష్యంగా చేసుకుని నిర్వహించే ఉగ్రవాద చర్యలను ఏవిధంగానూ సమర్థించడం సాధ్యం కాదన్నారు. ఈ నేరాలకు పాల్పడినవారిపై మయన్మార్ ప్రభుత్వం చట్ట ప్రకారం చర్యలు తీసుకుంటుందని ఆశిస్తున్నట్లు తెలిపారు. బాధితులకు తగిన నష్టపరిహారం చెల్లించాలని ఆ ప్రభుత్వాన్ని కోరినట్లు తెలిపారు. రొహింగ్యా సమస్యపై భారతదేశం, బంగ్లాదేశ్ సన్నిహితంగా సంప్రదింపులు జరుపుతున్నట్లు వివరించారు.

newdhilly : mayanmarlo hinduvula saamuuhika oochakotha jariginatlu velladaina nepathyamlo bharatadesam teevramgaa spandinchindi. ee neraalaku palpadinavaripai kathina charyalu teesukuntaarani aasistunnatlu mayanmar prabhutvaaniki telipindi. videshee vyavahaaraala mantritva saakha adhikara pratinithi ravish kumar maatlaadutuu mayanmar state counseller kaaryaalayam vidudala chesina prakatana prakaaram shmasaanaallo kanipinchina mrutadehaalannii hinduvulavenani nirthaarinchaarannaaru. ee shmasaanaala gurinchi media kathanaalanu, mayanmar prabhutva adhikaarika prakatanalanu pariseelinchinatlu telipaaru. bharatadesam anni roopaalloni ugravaadaanni khandistondani perkonnaru. ee sangharshanalo saadhaarana prajalanu lakshyamgaa chesukuni nirvahinche ugravaada charyalanu evidhamgaanuu samarthinchadam saadhyam kaadannaaru. ee neraalaku palpadinavaripai mayanmar prabhutvam chatta prakaaram charyalu teesukuntundani aasistunnatlu telipaaru. baadhitulaku tagina nashtapariharam chellinchaalani aa prabhutvaanni korinatlu telipaaru. rohingya samasyapai bharatadesam, bangladesh sannihitamgaa sampradimpulu jaruputunnatlu vivarinchaaru.